हे घडत असताना दीप सिद्धू तिथे होते आणि ते व्हीडिओ शूट करत होते. तेव्हापासून दीप सिद्धू चर्चेत आहेत. शेतकरी आंदोलनात दीप सिद्धूंचा सहभाग, राजकारणी आणि चित्रपट सृष्टीतील लोकांसोबतच्या त्यांच्या संबंधांवर एक दृष्टीक्षेप टाकूया. 

सप्टेंबर 2020 पासून दीप सिद्धू शेतकरी आंदोलनात सहभागी झाले आणि बघता बघता त्यांनी सोशल मीडियावर अनेकांचं लक्ष वेधलं. दीप सिद्धू इंग्रजीत पोलिसांशी वाद घालत असल्याचा एक व्हीडिओसुद्धा व्हायरल झाला होता. 

या व्हीडिओमध्ये ते म्हणत होते, "ही क्रांती आहे. मुद्द्याचं गांभीर्य त्यांच्या लक्षात येत नसेल तर ही क्रांती हा देश आणि दक्षिण आशियाचं भू-राजकारण बदलून टाकेल."

या व्हीडिओनंतर राष्ट्रीय मीडियाने दीप सिद्धूची दखल घेतली. शेतकरी संघटनांनी दीप सिद्धूपासून स्वतःला दूर केलं, त्यावेळीसु्द्धा बरीच चर्चा झाली होती. 

सामाजिक कार्यकर्त्या आणि व्यवसायाने वकील असणाऱ्या सिरमजीत कौर सिंग यांनी शेतकरी संघटनांच्या या निर्णयाचं समर्थन केलं आणि त्याची कारणंही सांगितली. 

शेतकरी आंदोलनात दीप सिद्धू आणि नेत्यांचा कल

शेतकरी आंदोलन सुरू झालं त्यावेळी दीप सिद्धूससह सर्वांचं म्हणणं होतं क... आणखी 4000 वर्णांसाठी लेख सुरू ठेवा:
ी ते शेतकऱ्यांच्या हितासाठी आणि शेतकरी नेत्यांच्या नेतृत्त्वाखाली (संघटनांच्या बॅनरखाली) या आंदोलनात सहभागी झाले आहेत. 

मात्र, काही दिवसांनंतर दीप सिद्धू यांनी शेतकरी नेत्यांच्या निर्णयावर आक्षेप घ्यायला सुरुवात केली आणि सिंघू बॉर्डरवर स्वतःचा गट तयार केला. 

मात्र, त्यांची बहुतांश भाषणं ही तीन कृषी कायद्यांपेक्षा भारतीय राज्यघटनेतील बिगर-संघीय रचनेविषयी होती. ते कृषी कायद्यांविरोधात बोलत नसल्याने शेतकरी संघटनांनी सिंघू सीमेवरच्या मुख्य व्यासपीठावर त्यांचं भाषण थांबवलं होतं. 

या शेतकरी संघटनांपैकी उगराहा गटाने सिद्धू शेतकरी आंदोलनाची दिशा बदलत असल्याचे स्पष्ट आरोप केले होते. दीप सिद्धू त्यांच्या सोशल मीडिया अकाउंटवरून जनरैल सिंह भिंद्रनवाले यांच्याविषयी पोस्ट करत असतात. याच कारणामुळे शेतकरी संघटनांनी त्यांच्यापासून फारकत घेतली. 

शेतकरी संघटनांनी दिल्लीच्या सीमेवर जाण्याचं आवाहन केलं त्यावेळी दीप सिद्धू यांनी लोकांना माघारी येण्याचं आवाहन केलं होतं. शेतकरी संघटना स्वतःच्या हितासाठी त्यांचा वापर करत असल्याचं दीप सिद्धूचं म्हणणं होतं. 

26 जानेवारी रोजी ट्रॅक्टर रॅलीच्या घोषणेनंतर दीप सिद्धू पुन्हा एकदा सक्रीय झाले आणि या रॅलीसाठी लोकांना एकत्र करायला सुरुवात केली. मात्र, हे लोक दिल्लीच्या आउटर रिंगरोडवरच्या रॅलीसाठी आले होते. 

दरम्यान, किसान मजदूर संघर्ष समिती आणि डावी भारतीय किसान यूनियन (क्रांतीकारी) यांनी ठरल्याप्रमाणे दिल्लीच्या आउटर रिंगरोडवर रॅली करणार असल्याचं सांगितलं. 

यामुळे दीप सिद्धू यांना संयुक्त किसान मोर्चाने पोलिसांसोबत चर्चा करून जो मार्ग ठरवला होता त्यापासून वेगळ्या मार्गावर जाण्याची संधी मिळाली. 

सोमवारी सिंघू सीमेवरच्या मुख्य व्यासपीठावरून आंदोलक शेतकऱ्यांना संबोधित करताना आपण दिल्लीत जाऊ आणि निश्चित करण्यात आलेल्या मार्गापेक्षा वेगळ्या मार्गाने जाऊ, असं दीप सिद्धू आणि लक्खा सिधाना यांनी म्हटलं. 

यानंतर मंगळवारी आंदोलक शेतकऱ्यांचा एक गट लाल किल्ल्यावर धडकला आणि तिथेच दीप सिद्धू दिसले. आंदोलक शेतकऱ्यांनी लाल किल्ल्यात ज्या ठिकाणी स्वतःचे झेंडे फडकावले त्याच ठिकाणी दीप सिद्धू हजर होते आणि तिथेच ते स्वतःचा व्हीडिओ बनवत होते. 

दीप सिद्धूंचं स्पष्टीकरण

दीप सिद्धू यांनी लाल किल्ल्याच्या घटनेनंतर 26 जानेवारी रोजी रात्री फेसबुक लाईव्हच्या माध्यमातून स्पष्टीकरण दिलं. 

ते म्हणाले, "आम्ही...